[pic] | КОМИСИЯ НА ЕВРОПЕЙСКИTЕ ОБЩНОСТИ |

Брюксел, 19.8.2008 г.

COM(2008) 524 окончателен

Предложение за

РЕШЕНИЕ НА СЪВЕТА

относно позиция на Общността в Съвместния комитет относно прилагането на член 66 от Временното евро-средиземноморско споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг на река Йордан и ивицата Газа, от друга страна

(представено от Комисията)

ОБЯСНИТЕЛЕН МЕМОРАНДУМ

1. Временното споразумението за асоцииране представлява правно основание за двустранните отношения между Европейския съюз и Палестинската власт (ПВ).

2. Член 66 от Временното споразумение за асоцииране предвижда създаване на органите, необходими за неговото прилагане.

3. Създадена е институционална структура, състояща се от редица подкомитети, за изпълнение на споразуменията с други евро-средиземноморски партньори като Израел, Мароко, Египет, Тунис, Йордания и Ливан. Настоящото предложение следва същата схема и структура.

4. Палестинската власт желае да задълбочи сътрудничеството в различните области, обхванати от разпоредбите на Временното споразумение за асоцииране. В съответствие с европейската политика за добросъседство целта е двустранните отношения между ЕС и Палестинската власт да се трансформират в цялостно партньорство със съгласуван подход, гарантиран от тясна и непрекъсната координация на различните елементи.

5. С оглед на горепосоченото, Европейската комисия предлага на Съвета да бъдат сформирани четири подкомитета за подкрепа на Съвместния комитет при изпълнението на Временното споразумение за асоцииране и на Плана за действие в рамките на Европейската политика за добросъседство. Подкомитетите ще обсъждат въпроси от технически характер, които не могат да бъдат изцяло разрешени в рамките на Съвместния комитет.

6. Четирите предложени подкомитета ще обхванат: i) икономически и финансови въпроси, търговия, митнически въпроси; ii) социални въпроси; iii) енергетика, околна среда, транспорт, наука и технологии; iv) права на човека, добро управление и върховенство на закона.

7. Целта, темите, обхванати от всеки от подкомитетите, и подробните правила за прилагане, се съдържат в приложените процедурни правилници.

Предложение за

РЕШЕНИЕ НА СЪВЕТА

относно позиция на Общността в Съвместния комитет относно прилагането на член 66 от Временното евро-средиземноморско споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг на река Йордан и ивицата Газа, от друга страна

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 300, параграф 2, втора алинея от него,

като взе предвид предложението на Комисията[1],

като има предвид, че:

8. Временното евро-средиземноморско споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг на река Йордан и ивицата Газа, от друга страна, бе подписано на 24 февруари 1997 г. и влезе в сила на 1 юли 1997 г.,

9. В член 66 от това споразумение се предвижда да бъдат съзаддени комитети (наричани по-нататък „подкомитети“) за подпомагане на Съвместния комитет при изпълнението на неговите задължения,

РЕШИ СЛЕДНОТО:

Член единствен

Позицията, която следва да бъде приета от Общността в Съвместния комитет, създаден с Временното евро-средиземноморско споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг на река Йордан и ивицата Газа, от друга страна, относно прилагането на член 66 от споразумението, се основава на проекта на решение на Съвместния комитет, приложен към настоящото решение.

Подкомитетите, които следва да бъдат създадени, се председателстват от Европейската комисия от името на Европейската общност.

Решението влиза в сила в деня на приемането му.

Съставено в Брюксел на […] година.

За Съвета:

Председател […]

ПРИЛОЖЕНИЕ A

Проект на

РЕШЕНИЕ НА СЪВМЕСТНИЯ КОМИТЕТ ЕО—ООП

Създаване на подкомитети към Временния комитет за асоцииране

Съвместният комитет от Временното споразумение за асоцииране между ЕО и ООП (в полза на Палестинската власт),

като взе предвид Временното евро-средиземноморско споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и Ивицата Газа, от друга страна,

като има предвид, че:

10. Отношенията на Европейския съюз със страните от Южното Средиземноморие стават по-всеобхватни, поради прилагането на евро-средиземноморските споразумения и продължаването на евро-средиземноморското партньорство. Освен това, функционирането на Европейската политика за добросъседство и на Плановете за действие по нея в широка гама от сектори налага създаването на предложените подкомитети.

11. Като се има предвид, че Временното споразумение за асоцииране ЕО—ООП навлезе в нова фаза на изпълнение в контекста на Европейската политика за добросъседство и развитие в региона,

12. в член 66 от това споразумение се предвижда да бъдат създадени всякакви други комитети (наричани по-нататък „подкомитети“), за подпомагане на Съвместния комитет при изпълнението на неговите задължения,

РЕШИ СЛЕДНОТО:

Член единствен

С настоящото се създават подкомитетите на Съвместния комитет ЕО—ООП, посочени в приложение 1, и се приемат процедурните правилници на тези подкомитети, посочени в приложение 2.

Подкомитетите са подчинени на Съвместния комитет, на който докладват след всяко свое заседание. Горепосочените подкомитети нямат правомощия за вземане на решения.

Съвместният комитет предприема всякакви действия, необходими за гарантиране на тяхното правилно функциониране. Съвместният комитет може да реши да създаде нови подкомитети или групи или да разпусне съществуващите подкомитети или групи.

Настоящото решение влиза в сила в деня на приемането му.

Съставено в [...] на [...] година.

За Съвместния комитет

ПРИЛОЖЕНИЕ І

ВРЕМЕННО СПОРАЗУМЕНИЕ ЗА АСОЦИИРАНЕ ЕО—ООП

ПОДКОМИТЕТИ, ПРИКРЕПЕНИ КЪМ СЪВМЕСТНИЯ КОМИТЕТ

1. Икономически и финансови въпроси, търговия и митнически въпроси

2. Социални въпроси

3. Енергетика, околна среда, транспорт, наука и технологии

4. Права на човека, добро управление и върховенство на закона

ПРИЛОЖЕНИЕ II

Процедурен правилник

Подкомитет към Съвместния комитет ЕО—ООП

Икономически и финансови въпроси, търговия и митнически въпроси

1. Състав и председателство

Подкомитетът е съставен от представители на Европейската общност и представители на Палестинската власт. Той се председателства от двете страни на ротационен принцип.

2. Роля

Подкомитетът работи под ръководството на Съвместния комитет, на който докладва след всяко заседание. Подкомитетът няма правомощия за вземане на решения, но може да представя предложения на Съвместния комитет.

3. Предмет на дейност

Подкомитетът обсъжда изпълнението на Временното споразумение за асоцииране и свързания с него План за действие в рамките на Европейската политика за добросъседство, включително в изброените по-долу области, и оценява напредъка по отношение на целите и дейностите, които са набелязани и одобрени в Плана за действие. Когато е целесъобразно, се обсъжда сътрудничеството в областта на публичната администрация. Подкомитетът разглежда всички проблеми, които могат да възникнат в изброените по-долу сектори, и предлага да се предприемат възможни мерки:

a) финансова отчетност и добро управление на публичните финанси;

б) икономическа реформа и развитие;

в) пазарна и регулаторна реформа;

г) въпроси, свързани с търговията;

д) митнически въпроси;

е) промишленост и малки и средни предприятия (МСП);

ж) селско стопанство и рибарство;

з) статистика.

Този списък не е изчерпателен и Съвместният комитет може да добавя други теми, включително от хоризонтален характер.

Подкомитетът може да разглежда въпроси, свързани с един, няколко или дори с всички посочени по-горе сектори.

4. Секретариат

Функциите на постоянни секретари на подкомитета се упражняват съвместно от по едно длъжностно лице на Европейската комисия и на Палестинската власт.

Всички съобщения, които се отнасят до подкомитета, се предават на неговите секретари.

5. Заседания

Подкомитетът заседава всеки път, когато го изискват обстоятелствата. Заседанието може да бъде свикано по искане на председателя на всяка от страните, отправено чрез съответния секретар, който предава искането на другата страна. При получаване на искането за заседание на подкомитета секретарят на другата страна отговаря в рамките на петнайсет работни дни.

При неотложни случаи подкомитетите могат да бъдат свикани с по-кратко предизвестие, което подлежи на договаряне между двете страни. Всички искания за свикване на заседание трябва да са представени в писмена форма.

Всяко заседание на подкомитета се провежда на дата и място, договорени между двете страни.

Заседанията се свикват от отговорния секретар след съгласуване с председателя. Преди всяко заседание председателят ще получава информация за очаквания състав на делегацията на всяка от страните.

При наличие на съгласие от двете страни подкомитетът може да покани на заседанията си експерти, които да предоставят поисканата специфична информация.

6. Дневен ред на заседанията

Всички искания за включване на теми в дневния ред на подкомитета се изпращат на неговите секретари.

Председателят изготвя предварителен дневен ред за всяко заседание. Той се изпраща от отговорния секретар на неговия колега не по-късно от десет дни преди началото на заседанието.

Предварителният дневен ред обхваща теми, за които секретарите са получили искане да бъдат включени в дневния ред не по-късно от петнайсет дни преди началото на заседанието. Допълващата документация трябва да бъде получена от двете страни поне седем дни преди заседанието. За да се вземат предвид спешните въпроси, тези срокове могат да бъдат съкратени при наличието на съгласие от двете страни.

Дневният ред се приема от подкомитета в началото на всяко заседание.

7. Протокол

Протоколът се съставя и съгласува между двамата секретари след всяко заседание. Те изпращат копие от протокола, включващо направените предложения от подкомитета, на секретарите и на председателя на Съвместния комитет.

8. Публичност

Ако не е взето друго решение, заседанията на подкомитета не са публични.

Процедурен правилник

Подкомитет към Съвместния комитет ЕО—ООП

Социални въпроси

1. Състав и председателство

Подкомитетът е съставен от представители на Европейската общност и представители на Палестинската власт. Той се председателства от двете страни на ротационен принцип.

2. Роля

Подкомитетът работи под ръководството на Съвместния комитет, на който докладва след всяко заседание. Подкомитетът няма правомощия за вземане на решения, но може да представя предложения на Съвместния комитет.

3. Предмет на дейност

Подкомитетът обсъжда изпълнението на Временното споразумение за асоцииране и свързания с него План за действие в рамките на Европейската политика за добросъседство, включително в изброените по-долу области, и оценява напредъка по отношение на целите и дейностите, които са посочени и одобрени съгласно Плана за действие. Когато е целесъобразно, се обсъжда сътрудничеството в областта на публичната администрация. Подкомитетът разглежда всички проблеми, които могат да възникнат в изброените по-долу сектори и предлага да се предприемат възможни мерки:

а) социално развитие;

б) образование и професионално обучение;

в) обществено здравеопазване;

г) култура;

д) младеж.

Този списък не е изчерпателен и Съвместният комитет може да добавя други теми, включително от хоризонтален характер.

Подкомитетът може да разглежда въпроси, свързани с един, няколко или дори с всички посочени по-горе сектори.

4. Секретариат

Функциите на постоянни секретари на подкомитета се упражняват съвместно от по едно длъжностно лице на Европейската комисия и на Палестинската власт.

Всички съобщения, които се отнасят до подкомитета, се предават на неговите секретари.

5. Заседания

Подкомитетът заседава всеки път, когато го изискват обстоятелствата. Заседанието може да бъде свикано по искане на председателя на всяка от страните, отправено чрез съответния секретар, който предава искането на другата страна. При получаване на искането за заседание на подкомитета секретарят на другата страна отговаря в рамките на петнайсет работни дни.

При неотложни случаи подкомитетите могат да бъдат свикани с по-кратко предизвестие, което подлежи на договаряне между двете страни. Всички искания за свикване на заседание трябва да са представени в писмена форма.

Всяко заседание на подкомитета се провежда на дата и място, договорени между двете страни.

Заседанията се свикват от отговорния секретар след съгласуване с председателя. Преди всяко заседание председателят ще получава информация за очаквания състав на делегацията на всяка от страните.

При наличие на съгласие от двете страни подкомитетът може да покани на заседанията си експерти, които да предоставят поисканата специфична информация.

6. Дневен ред на заседанията

Всички искания за включване на теми в дневния ред на подкомитета се изпращат на неговите секретари.

Председателят изготвя предварителен дневен ред за всяко заседание. Той се изпраща от отговорния секретар на неговия колега не по-късно от десет дни преди началото на заседанието.

Предварителният дневен ред обхваща теми, за които секретарите са получили искане да бъдат включени в дневния ред не по-късно от петнайсет дни преди началото на заседанието. Допълващата документация трябва да бъде получена от двете страни поне седем дни преди заседанието. За да се вземат предвид спешните въпроси, тези срокове могат да бъдат съкратени при наличието на съгласие от двете страни.

Дневният ред се приема от подкомитета в началото на всяко заседание.

7. Протокол

Протоколът се съставя и съгласува между двамата секретари след всяко заседание. Те изпращат копие от протокола, включващо направените предложения от подкомитета, на секретарите и на председателя на Съвместния комитет.

8. Публичност

Ако не е взето друго решение, заседанията на подкомитета не са публични.

Процедурен правилник

Подкомитет към Съвместния комитет ЕО—ООП

Енергетика, околна среда, транспорт, наука и технология

1. Състав и председателство

Подкомитетът е съставен от представители на Европейската общност и представители на Палестинската власт. Той се председателства от двете страни на ротационен принцип.

2. Роля

Подкомитетът работи под ръководството на Съвместния комитет, на който докладва след всяко заседание. Подкомитетът няма правомощия за вземане на решения, но може да представя предложения на Съвместния комитет.

3. Предмет на дейност

Подкомитетът обсъжда изпълнението на Временното споразумение за асоцииране и свързания с него План за действие в рамките на Европейската политика за добросъседство, включително в изброените по-долу области, и оценява напредъка по отношение на целите и дейностите, които са посочени и одобрени съгласно Плана за действие. Когато е целесъобразно, се обсъжда сътрудничеството в областта на публичната администрация. Подкомитетът разглежда всички проблеми, които могат да възникнат в изброените по-долу сектори и предлага да се предприемат възможни мерки:

a) енергетика;

б) околна среда, включително води;

в) транспорт;

г) информационно общество и аудиовизуална политика;

д) наука и технологии, научни изследвания и развитие.

Този списък не е изчерпателен и Съвместният комитет може да добавя други теми, включително от хоризонтален характер.

Подкомитетът може да разглежда въпроси, свързани с един, няколко или дори с всички посочени по-горе сектори.

4. Секретариат

Функциите на постоянни секретари на подкомитета се упражняват съвместно от по едно длъжностно лице на Европейската комисия и на Палестинската власт.

Всички съобщения, които се отнасят до подкомитета, се предават на неговите секретари.

5. Заседания

Подкомитетът заседава всеки път, когато го изискват обстоятелствата. Заседанието може да бъде свикано по искане на председателя на всяка от страните, отправено чрез съответния секретар, който предава искането на другата страна. При получаване на искането за заседание на подкомитета секретарят на другата страна отговаря в рамките на петнайсет работни дни.

При неотложни случаи подкомитетите могат да бъдат свикани с по-кратко предизвестие, което подлежи на договаряне между двете страни. Всички искания за свикване на заседание трябва да са представени в писмена форма.

Всяко заседание на подкомитета се провежда на дата и място, договорени между двете страни.

Заседанията се свикват от отговорния секретар след съгласуване с председателя. Преди всяко заседание председателят ще получава информация за очаквания състав на делегацията на всяка от страните.

При наличие на съгласие от двете страни подкомитетът може да покани на заседанията си експерти, които да предоставят поисканата специфична информация и поисканите знания.

6. Дневен ред на заседанията

Всички искания за включване на теми в дневния ред на подкомитета се изпращат на неговите секретари.

Председателят изготвя предварителен дневен ред за всяко заседание. Той се изпраща от отговорния секретар на неговия колега не по-късно от десет дни преди началото на заседанието.

Предварителният дневен ред обхваща теми, за които секретарите са получили искане да бъдат включени в дневния ред не по-късно от петнайсет дни преди началото на заседанието. Допълващата документация трябва да бъде получена от двете страни поне седем дни преди заседанието. За да се вземат предвид спешните въпроси, тези срокове могат да бъдат съкратени при наличието на съгласие от двете страни.

Дневният ред се приема от подкомитета в началото на всяко заседание.

7. Протокол

Протоколът се съставя и съгласува между двамата секретари след всяко заседание. Те изпращат копие от протокола, включващо направените предложения от подкомитета, на секретарите и на председателя на Съвместния комитет.

8. Публичност

Ако не е взето друго решение, заседанията на подкомитета не са публични.

Процедурен правилник

Подкомитет към Съвместния комитет ЕО—ООП

Права на човека, добро управление и върховенство на закона

1. Състав и председателство

Подкомитетът е съставен от представители на Европейската общност и представители на Палестинската власт. Той се председателства от двете страни на ротационен принцип.

2. Роля

Подкомитетът работи под ръководството на Съвместния комитет, на който докладва след всяко заседание. Подкомитетът няма правомощия за вземане на решения, но може да представя предложения на Съвместния комитет.

3. Предмет на дейност

Подкомитетът обсъжда изпълнението на Временното споразумение за асоцииране и свързания с него План за действие в рамките на Европейската политика за добросъседство, включително в изброените по-долу области, и оценява напредъка по отношение на целите и дейностите, които са посочени и одобрени съгласно Плана за действие. Когато е целесъобразно, се обсъжда сътрудничеството в областта на публичната администрация. Подкомитетът разглежда всички проблеми, които могат да възникнат в изброените по-долу сектори и предлага да се предприемат възможни мерки:

a) права на човека;

б) добро управление;

в) върховенство на закона.

Този списък не е изчерпателен и Съвместният комитет може да добавя други теми, включително от хоризонтален характер.

Подкомитетът може да разглежда въпроси, свързани с един, няколко или дори с всички посочени по-горе сектори.

4. Секретариат

Функциите на постоянни секретари на подкомитета се упражняват съвместно от по едно длъжностно лице на Европейската комисия и на Палестинската власт.

Всички съобщения, които се отнасят до подкомитета, се предават на неговите секретари.

5. Заседания

Подкомитетът заседава всеки път, когато го изискват обстоятелствата. Заседанието може да бъде свикано по искане на председателя на всяка от страните, отправено чрез съответния секретар, който предава искането на другата страна. При получаване на искането за заседание на подкомитета секретарят на другата страна отговаря в рамките на петнайсет работни дни.

При неотложни случаи подкомитетите могат да бъдат свикани с по-кратко предизвестие, което подлежи на договаряне между двете страни. Всички искания за свикване на заседание трябва да са представени в писмена форма.

Всяко заседание на подкомитета се провежда на дата и място, договорени между двете страни.

Заседанията се свикват от отговорния секретар след съгласуване с председателя. Преди всяко заседание председателят ще бъде уведомен за очаквания състав на делегацията на всяка от страните.

При наличие на съгласие от двете страни подкомитетът може да покани на заседанията си експерти, които да предоставят поисканата специфична информация и поисканите знания.

6. Дневен ред на заседанията

Всички искания за включване на теми в дневния ред на подкомитета се изпращат на неговите секретари.

Председателят изготвя предварителен дневен ред за всяко заседание. Той се изпраща от отговорния секретар на неговия колега не по-късно от десет дни преди началото на заседанието.

Предварителният дневен ред обхваща теми, за които секретарите са получили искане да бъдат включени в дневния ред не по-късно от петнайсет дни преди началото на заседанието. Допълващата документация трябва да бъде получена от двете страни поне седем дни преди заседанието. За да се вземат предвид спешните въпроси, тези срокове могат да бъдат съкратени при наличието на съгласие от двете страни.

Дневният ред се приема от подкомитета в началото на всяко заседание.

7. Протокол

Протоколът се съставя и съгласува между двамата секретари след всяко заседание. Те изпращат копие от протокола, включващо направените предложения от подкомитета, на секретарите и на председателя на Съвместния комитет.

8. Публичност

Ако не е взето друго решение, заседанията на подкомитета не са публични.

ПРИЛОЖЕНИЕ

ФИНАНСОВА ОБОСНОВКА |

ДАТА: |

1. | БЮДЖЕТЕН РЕД: | БЮДЖЕТНИ КРЕДИТИ: |

2. | ДЯЛ: позиция на Общността в Съвместния комитет относно прилагането на член 66 от Временното евро-средиземноморско споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на западния бряг на река Йордан и ивицата Газа, от друга страна |

3. | ПРАВНО ОСНОВАНИЕ: Член 66 от Временното евро-средиземноморско споразумение за асоцииране |

4. | ЦЕЛИ: Създаване на четири подкомитета |

5. | ФИНАНСОВО ОТРАЖЕНИЕ | ПЕРИОД ОТ 12 МЕСЕЦА (млн. EUR) | ТЕКУЩА ФИНАНСОВА ГОДИНА 2008 (млн. EUR) | СЛЕДВАЩА ФИНАНСОВА ГОДИНА 2009 (млн. EUR) |

5.0 | РАЗХОДИ - ЗА СМЕТКА НА БЮДЖЕТА НА ЕО (ВЪЗСТАНОВЯВАНИЯ/ИНТЕРВЕНЦИИ) - НАЦИОНАЛНИ ОРГАНИ - ДРУГИ | не се прилага | не се прилага | не се прилага |

5.1 | ПРИХОДИ - СОБСТВЕНИ РЕСУРСИ НА ЕО (НАЛОЗИ/МИТА) - НАЦИОНАЛНИ | не се прилага | не се прилага | не се прилага |

2010 г. | 2011 г. | 2012 г. | 2013 г. |

5.0.1 | ОЧАКВАНИ РАЗХОДИ | - | - | - | - |

5.1.1 | ОЧАКВАНИ ПРИХОДИ | - | - | - | - |

5.2 | МЕТОД ЗА ИЗЧИСЛЕНИЕ: |

6.0 | МОЖЕ ЛИ ПРОЕКТЪТ ДА БЪДЕ ФИНАНСИРАН ОТ БЮДЖЕТНИ КРЕДИТИ, ВПИСАНИ В СЪОТВЕТНАТА ГЛАВА НА НАСТОЯЩИЯ БЮДЖЕТ? | ДА |

6.1 | МОЖЕ ЛИ ПРОЕКТЪТ ДА БЪДЕ ФИНАНСИРАН ЧРЕЗ ПРЕХВЪРЛЯНЕ МЕЖДУ ГЛАВИ ОТ ТЕКУЩИЯ БЮДЖЕТ? | ДА |

6.2 | ЩЕ БЪДЕ ЛИ НЕОБХОДИМ ДОПЪЛНИТЕЛЕН БЮДЖЕТ? | НЕ |

6.3 | ЩЕ БЪДЕ ЛИ НЕОБХОДИМО ВПИСВАНЕТО НА БЮДЖЕТНИ КРЕДИТИ В БЪДЕЩИ БЮДЖЕТИ? | НЕ |

ЗАБЕЛЕЖКИ: Заседанията на подкомитетите се провеждат в Брюксел и в Рамала. Когато са в окупираната палестинска територия, бюджетът за командировката на участниците ще покрива техните разходи. |

.

[1] ОВ С […], […], стр. […].